Վերարտադրողական բժշկության ամերիկյան ասոցիացիա

**Վերարտադրողական բժշկության ամերիկյան ասոցիացիա** (), վերարտադրողական բժշկության զարգացմանը նպաստող, ոչ առևտրային, բազմաճյուղ ​​կազմակերպություն։ Կազմակերպության գլխավոր գրասենյակը Վաշինգտոնում է, իսկ վարչական գրասենյակը՝ Ալաբամա նահանգի Բիրմինգհեմ քաղաքում։ Կազմակերպության առանձին հատուկ խումբը՝ օժանրակ վերարտադրողական տեխնոլոգիաների հասարակությունը (), պահպանում է ազգային գրանցամատյան՝ արտամարմնային բեղմնավորման փորձերի և արդյունքների հաշվառման համար:

## Պատմություն և գործունեություն
Կազմակերպությունը հիմնադրել է փորձագետներ խումբը՝ 1944 թվականին, Չիկագոյում։ Այն ի սկզբանե կրել է Անպտղության ուսումնասիրության ամերիկյան ընկերություն անունը, իսկ 1965 թվականին վերանվանվել է՝ Ամերիկյան վերարտադրողական ընկերություն (): Ներկայիս անվանումն ընդունվել է 1994 թվականին: 2018 թվականին ընկերությունը ստեղծել է իր սեփական հետազոտական ​​ինստիտուտը: 2019 թվականին այն իր գլխավոր գրասենյակը Բիրմինգհեմից տեղափոխել է Վաշինգտոն։ Չնայած ամերիկյան կազմակերպություն լինելուն, 2020 թվականին այն անդամներ է ունեցել ավելի քան 100 երկրներից։ Ընկերությունը կազմակերպում է ամենամյա գիտական ​​կոնգրես, ինչպես նաև դասընթացներ, սեմինարներ, աշխատաժողովներ և հրապարակումներ: Կան հատուկ խմբեր, որոնք հետաքրքրված են վերարտադրողական բժշկության մի շարք թեմաներով։ Վերարտադրողական բժշկության ամերիկյան ասոցիացիան ունի նաև էթիկայի կոմիտե, որն ուղեցույցներ է տրամադրում էթիկական հարցերի մասին։ Ընկերությունը հրապարակում է կլինիկական ուղեցույցներ և զեկույցներ։

## Օժանդակ վերարտադրողական տեխնոլոգիաների կազմակերպություն
Օժանդակ վերարտադրողական տեխնոլոգիաների կազմակերպությունը ( նկարագրվում է որպես քույր կազմակերպություն, կամ հատուկ հետաքրքրությունների խումբ, որը կապված է Վերարտադրողական բժշկության ամերիկյան ասոցիացիայի հետ։ Այն հիմնադրվել է 1985 թվականին Ալան Դեչերնիի և Ռիչարդ Մարսի կողմից՝ նպատակ ունենալով ստեղծել ազգային գրանցամատյան՝ արտամարմնային բեղմնավորման փորձերի և արդյունքների համար։ 2014 թվականի դրությամբ Միացյալ Նահանգներում այս կազմակերպությունում գրանցված է եղել 375 անդամ կլինիկա։ Տվյալները հավաքագրվում և սեղմ ձևով ներկայացվում են կլինիկաներում, ապա հաղորդվում Վերարտադրողական տեխնոլոգիաների կազմակերպությանը, որի նպատակն է խթանել և բարձրացնել վերարտադրողական տեխնոլոգիաների կիրառումը՝ օգտակար լինելով հիվանդներին և հասարակությանը: Այդ կլինիկաները գրանցամատյանի տեղեկատվությունն օգտագործում են արդյունավետության, անվտանգության, ինչպես նաև կլինիկայի որակի բարձրացման համար, համագործակցում հիվանդությունների վերահսկման և կանխարգելման կենտրոնների հետ։

## Առողջապահության համաշխարհային կազմակերպության ասոցիացիա
2014 թվականի մայիսին Վերարտադրողական բժշկության ամերիկյան ասոցիացիան դարձել է Առողջապահության համաշխարհային կազմակերպության () հետ կապված ոչ պետական ​​​​ներկայացուցիչը։

## Հրապարակումներ
Վերարտադրողական բժշկության ամերիկյան ասոցիացիայի հրապարակումներն են․

* Բեղմնավորում և անպտղություն – Ամերիկյան վերարտադրողական բժշկության ընկերության (), Վերարտադրողական էնդոկրինոլոգիայի և անպտղության ընկերության (), Վերարտադրողական վիրաբույժների ընկերության (), Օժանդակ վերարտադրողական տեխնոլոգիաների ընկերության (), Տղամարդկանց վերարտադրողականության և ուրոլոգիայի ընկերության ():

* Էթիկայի կոմիտեի զեկույցներ և հայտարարություններ – Վերարտադրողական էթիկայի հարցերը լուծվում են Էթիկայի կոմիտեի կողմից, որը հրապարակել է բժիշկների համար ուղեցույցներ:

* Գործնական կոմիտեի ուղեցույցներ – Գործնական կոմիտեն ամփոփում է բժշկական չափորոշիչների և կրթական տեղեկագրերի վերաբերյալ կարծիքները։

## Հրատարակություններ
**Վերարտադրողական բժշկության ամերիկյան ասոցիացիայի** հրապարակումները ներառում են.
* Բեղմնավորում և անպտղություն – Ամերիկյան վերարտադրողական բժշկության ընկերության (), Վերարտադրողական էնդոկրինոլոգիայի և անպտղության ընկերության (), Վերարտադրողական վիրաբույժների ընկերության (), Օժանդակ վերարտադրողական տեխնոլոգիաների ընկերության (), Տղամարդկանց վերարտադրողականության և ուրոլոգիայի ընկերության ()։
* Էթիկայի կոմիտեի զեկույցներ և հայտարարություններ – Վերարտադրողական էթիկակայի հարցերը լուծվում են Էթիկայի կոմիտեի կողմից, որը հրապարակել է բժիշկների համար ուղեցույցներ:
* Գործնական կոմիտեի ուղեցույցներ – Գործնական կոմիտեն ամփոփում է բժշկական չափորոշիչների և կրթական տեղեկագրերի վերաբերյալ կարծիքները։

## Ծանոթագրություններ

## Արտաքին հղումներ
* ASRM Home page
* ReproductiveFacts.org` պացիենտների կրթության պորտալ
* *[http://www.fertstert.org/ Fertility and Sterility]*
* *[https://www.springer.com/journal/10815/ Journal of Assisted Reproduction and Genetics]*
* Society for Assisted Reproductive Technology

Կատեգորիա:1944 հիմնադրումներ ԱՄՆ-ում